03/vol. 60 Jurnalul Oficial al Uniunii Europene 135 32004R1862 L 325/17 JURNALUL OFICIAL AL UNIUNII EUROPENE 28.10.2004 REGULAMENTUL (CE) NR. 1862/2004 AL COMISIEI din 26 octombrie 2004 de stabilire a standardului de comercializare pentru pepenii verzi COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (!), în special articolul 2 alinea- tul (2), întrucât: (1) Pepenii verzi figurează printre produsele care trebuie să facă obiectul standardelor de comercializare prevăzute în anexa I la Regulamentul (CE) nr. 2200/96. Regulamentul (CE) nr. 1093/97 al Comisiei din 16 iunie 1997 de stabi- lire a standardelor de comercializare aplicabile pepenilor verzi (2) a fost modificat de mai multe ori. Din motive de claritate, este necesar ca Regulamentul (CE) nr. 1093/97 să fie abrogat și înlocuit de la 1 ianuarie 2005 cu un regula- ment nou. (2) În acest scop, și pentru a se păstra transparența pe pieţele internaționale, trebuie să se țină seama de standardul CEE/ONU FFV-37 referitor la comercializarea și controlul calității pepenilor verzi, recomandat de Grupul de lucru pentru standarde de calitate a produselor agricole al Comisiei Economice pentru Europa a Organizației Națiu- nilor Unite (CEE-ONU), precum și de modificările sale recente. (3) Aplicarea standardelor noi trebuie să aibă ca efect elimina- rea de pe piață a produselor de o calitate nesatisfăcătoare, orientarea producției astfel încât să satisfacă cerințele con- sumatorilor și facilitarea relațiilor comerciale pe baza unei concurențe loiale, contribuind astfel la creșterea rentabilității producției. (4)  Standardele se aplică în toate etapele de comercializare. Transportul la distanță, depozitarea pe o perioadă determi- nată de timp sau diferitele manipulări la care sunt supuse () JOL297,21.11.1996, p. 1, regulament astfel cum a fost modificat ultima dată prin Regulamentul (CE) nr. 47/2003 al Comisiei JO L 7, 11.1.2003, p. 64). () JOL158, 17.6.1997, p. 21, regulament astfel cum a fost modificat ultima dată prin Regulamentul (CE) nr. 907/2004 (JO L 163, 30.4.2004, p. 50). produsele pot atrage după sine diferite alterări datorate evoluției biologice a acestor produse sau caracterului lor mai mult sau mai puțin perisabil. Aceste alterări trebuie luate în considerare la aplicarea standardelor în etapele de comercializare care urmează după etapa de expediere. (5) Măsurile prevăzute de prezentul regulament sunt con- forme cu avizul Comitetului de gestionare a fructelor și legumelor proaspete, ADOPTĂ PREZENTUL REGULAMENT: Articolul 1 Standardul de comercializare aplicabil pepenilor verzi din domeniul de aplicare al codului NC 0807 11 apare în anexă. Standardul se aplică în toate etapele de comercializare, în condițiile prevăzute de Regulamentul (CE) nr. 2200/96. Cu toate acestea, în etapele care urmează după etapa de expediere, produsele pot să prezinte, în raport cu cerințele standardului: (a) o ușoară diminuare a stării de prospețime și de turgescență; (b) alterări ușoare datorate evoluției și caracterului lor mai mult sau mai puțin perisabil. Articolul 2 Regulamentul (CEE) nr. 1093/97 se abrogă. Articolul 3 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la 1 ianuarie 2005.